open-index/open-wikipedia-markdown huggingface dataset:
הבן-דוד

**הבן-דוד** הוא סרט קולנוע ישראלי משנת 2017 בבימויו של צחי גראד שגם כתב את התסריט והשתתף בהפקה, עם צחי גראד, עלא דקה ואסנת פישמן בתפקידים הראשיים.

העלילה מתארת את היחסים השברירים בין הישראלים לפלסטינים ובמרכז פועל פלסטיני מוסלמי (הבן-דוד) שנחשד בתקיפת נערה יהודית ומעורר את כל היצרים הגזעניים נגדו עד כמעט לינץ' עד שמתבררת חפותו.

הסרט צולם בכפר סירקין וילדיו של צחי גראד, בן ועלמה, משתתפים כילדיו בסרט.

צחי גראד היה מועמד לפרס אופיר לשחקן הראשי הטוב ביותר, לפרס אופיר לתסריט המקורי הטוב ביותר, לפרס הסרט הטוב ביותר בפסטיבל הסרטים של ונציה וזכה בפרס השחקן הטוב ביותר בפסטיבל הסרטים הבינלאומי חיפה.

עלא דקה היה מועמד לפרס אופיר לשחקן המשנה הטוב ביותר.
## תקציר העלילה
נפתלי (צחי גראד) מתגורר במושב במרכז הארץ ביחד עם אשתו יעל (אסנת פישמן) וילדיו תומר (בן גראד) ודנה (עלמה גראד). הוא יוצר בתקשורת תוכניות להתקרבות בין ישראלים לפלסטינים וזקוק כעת לשיפוץ של הסטודיו הקטן בו הוא עובד. הוא קובע עם קבלן שיפוץ פלסטיני ונוסע להביא אותו אך הקבלן שולח במקומו את אחיו פאהד (עלא דקה) שטוען שהוא מומחה בכל מקצועות השיפוץ ונפתלי מקבל אותו מחוסר ברירה.

אנשי המושב מביטים בפאהד בחשדנות. המושבניק פריצקי (חיים שריר) מצייד אותם בכלים וחומרים ופאהד מתחיל בשיפוץ. נפתלי נקרא בדחיפות למשרדי הטלוויזיה כדי להציג את תוכניתו שמתקבלת בחוסר נחת מהבוס (עמית ליאור). באמצע הישיבה הוא נקרא לחזור דחוף למושב.

הנערה יערה (מאי סטמקר) הותקפה מינית ליד ביתו של פריצקי והאשם נופל מיד על פאהד שביקר שם כדי לקחת ציוד. למקום מוזעקים שוטרים שלוקחים מיד את פאהד לחקירה בלי לחקור את הנערה. הרוחות במושב מתלהטות והתושבים זועמים על נפתלי שהביא למושב ערבי. נפתלי משוכנע שפאהד לא אשם. הוא מגיע לתחנת המשטרה ובעצת עורך דין (אלי בן דוד) הוא משחרר אותו בערבות של 30,000 ש"ח בלי להודיע על כך לאשתו יעל.

פאהד חוזר למושב ורוצה להמשיך בשיפוץ אך התושבים מפריעים לו. נפתלי לוקח אותו בינתיים לדירתו כדי לעשות תיקונים בחשמל אבל מתברר לו שפאהד אינו מתמצא בתיקוני חשמל וגרם לקצר חשמלי בכל הבית. כאן מתפרץ עליו נפתלי ה"ליברל" ומטיח בו האשמות גזעניות.

כל זה גורם למתיחות בין נפתלי ויעל בייחוד שנודע לה על הערבות שנתן לפאהד וכאשר היא עולה במדרגות הוא דוחף אותה ללא כוונה והיא נופלת, נפצעת בראש ומתפנה לבית חולים. בבוקר מגיעים התושבים לבית נפתלי, תופסים את פאהד, מביאים אותו למסדר זיהויו של יערה כשהוא קשור. נפתלי רץ לשחרר אותו ואז בורח פאהד על אופניים כשהתושבים ובראשם עמרם (יוסי עיני) רודפים אחריו לאחר שעמרם הכריז על "נוהל חניבעל".

פאהד מצליח להתחמק ולחזור לבית הסטודיו במושב שם מוצא אותו נפתלי עם יערה. היא אומרת שפאהד אינו אשם אך מסרבת לגלות את התוקף. כאשר היא שומעת קול אופנוע היא נבהלת ואז מסתבר נפתלי כי התוקף הוא אחיינו של פריצקי, נתן, שנוהג באופנוע ברחבי המושב. בינתיים התושבים צרים על הבית ועמרם קורא לפאהד לצאת. נפתלי יוצא בידיים מורמות ויערה מגלה את האמת. נפתלי חובט בפריצקי וחושב שהפרשה נגמרה אלא שלפתע מגיעים שני שוטרים (יוסי מרשק וליאור אשכנזי) ולוקחים אותו למעצר באשמת תקיפת אשתו יעל.

## צוות השחקנים

## קישורים חיצוניים

* 
*קדימון להבן-דוד, באתר יוטיוב
*הבן-דוד, בספר הקולנוע הישראלי
*הבן-דוד, בקרן הקולנוע הישראלי
* 

קטגוריה:סרטי 2017
קטגוריה:סרטים בעברית
קטגוריה:סרטי דרמה ישראליים
קטגוריה:סרטים על הסכסוך הישראלי-פלסטיני
קטגוריה:סרטי יונייטד קינג
קטגוריה:סרטים ישראליים משנת 2017
קטגוריה:סרטי צחי גראד
אויגן הרמן-פרידה

**אויגן הרמן-פרידה** (בגרמנית: **Eugen Herman-Friede**; 23 באפריל 1926, ברלין - 6 באוקטובר 2018) היה יהודי גרמני, איש מחתרת אנטי נאצי בגרמניה בתקופת השואה. נודע בכתיבתו האוטוביוגרפית.

## קורות חיים
הרמן-פרידה גדל ברחוב מרינגדם (Mehringdamm) בברלין. הוריו היהודיים נפרדו בילדותו ואמו נישאה ליוליוס פרידה, נוצרי. רק בתקופת לימודיו בבית הספר התוודע לעובדת יהדותו והחל לחוות אפליה והדרה. אחרי 1943, ההגנה שקיבל מאביו החורג, הנוצרי, כבר לא הספיקה לשם מניעת התייחסות אליו כאל יהודי. עד תום המלחמה הסתתר עם חברים וקרובים בברלין, ועם פעיל ההצלה הנס וינקלר בלוקנוואלדה (Luckenwalde). שם הצטרף הרמן-פרידה לקבוצת ההתנגדות "קהילה לשלום ובנייה" (Gemeinschaft für Frieden und Aufbau) . הוא שכפל והפיץ עלונים שקראו להתנגד למשטר וסייע במציאת מסמכים מזויפים ומקומות מקלט לנרדפים.

אחרי תום מלחמת העולם השנייה הצטרף הרמן-פרידה ל. ועבר למפלגת האיחוד הסוציאליסטי של גרמניה שהוקמה באיחוד כפוי של המפלגה הסוציאליסטית לתוך המפלגה הקומוניסטית בגרמניה המזרחית הקומוניסטית. הוא הלך לבית הספר של המפלגה והפך לעיתונאי בעיתון Märkischen Volksstimme בפוטסדאם. בסוף 1948 נעצר עקב מעורבות במה שכונה "פשעים כלכליים" (Wirtschaftsverbrechen). לאחר שחרורו בתחילת 1949 התגורר במערב ברלין. ב-1953 עבר עם משפחתו לקנדה ופתח מסעדה גרמנית בטורונטו. לאחר שלוש שנים חזר לגרמניה ועבד בחברת טקסטיל ובחברת כימיה.

בספרו "Abgetaucht! Als U-Boot im Widerstand" (מסתתר! מעל פני השטח) תיאר את זכרונותיו מתקופת השואה.

בסרט "הבלתי נראים" תיאר הרמן-פרידה את קורותיו בתקופת השואה. את הרמן-פרידה שיחק בסרט אהרון אלטרס.

## כתביו


* *Für Freudensprünge keine Zeit. Erinnerungen an Illegalität und Aufbegehren 1942–1948*, 5. Aufl. Metropol, Berlin 2002,  (Erstauflage 1991).
* *Abgetaucht! Als U-Boot im Widerstand. Tatsachenroman*, 2. Aufl. Gerstenberg, Hildesheim 2009,  (Erstauflage 2004).
* *Als Schüler kämpfte ich dafür, Hitlerjunge zu sein, später gegen Hitler*. In: Tina Hüttl; Alexander Meschnig (Hrsg.): *Uns kriegt ihr nicht : als Kinder versteckt – jüdische Überlebende erzählen*. München : Piper 2013, , S. 269–285 (Kurzbiografie auf Seite 285).
* *Eugen Herman-Friede erzählt aus seinem Leben: „Ich war kein Widerstandskämpfer. Mir hat es Spaß gemacht, etwas gegen die Nazis zu tun“*. Paul Lazarus Stiftung, Wiesbaden 2012,  (2 CDs) (ספר אודיו)


## קישורים חיצוניים

* perlentaucher.de
* Margarita Erbach: ''Als „U-Boot“ im Kampf gegen die Nazis''. In: „Frankfurter Allgemeine Zeitung“, 7. Mai 2012


קטגוריה:מצילים בשואה: גרמניה
קטגוריה:כותבי אוטוביוגרפיה גרמנים
קטגוריה:כותבי אוטוביוגרפיה יהודים
קטגוריה:ניצולי השואה: גרמניה
קטגוריה:קומוניסטים יהודים
קטגוריה:גרמנים שנולדו ב-1926
קטגוריה:גרמנים שנפטרו ב-2018
סטניסלב ברצקי

**סטניסלב ולרייביץ' ברצקי** (ברוסית: **Станислав Валерьевич Барецкий**; נולד ב־8 במרץ 1972) הוא מוזיקאי ואיש בידור רוסי. בשנים 2005–2008 חבר בלהקת לנינגרד . הוציא שבעה אלבומי סולו ואלבום אחד משותף עם להקת EU .

## ביוגרפיה
סטניסלב ברצקי נולד ב-8 במרץ 1972 בעיר לומונוסוב. סיים בית ספר מקצועי עם מקצוע נהג. בשנת 2005 הביע את כוונתו להיכנס לפקולטה למינהל עירוני.

בסוף שנות ה-80 - תחילת שנות ה-90, בזמנו הפנוי מלימודים בבית ספר מקצועי, עבד כקברן בבית קברות, שם סידר אותו דודו. מכיוון שלדברי ברצקי שילמו יפה, הוא פתח בכסף שנצבר בית קפה-בר.

עובד כאדמיניסטרטור בסוכנות לשירותי הלוויה. על פי דבריו הוא מבלה את רוב זמנו בבית קברות.

## יצירה
ברצקי החל לכתוב שירה בגיל 14, רק ב-2002 החליט לכתוב שירים על פיהם. בתקופה שבין 2003 עד 2004 הקליט שני אלבומי סולו, חלק מהשירים נוגנו ברדיו "פטרוגרד - שאנסון רוסי".

בשנת 2004, הצמד האלקטרוני "EU", מעיר הולדתו לומונוסוב, התעניין בעבודתו. הם הזמינו אותו להקליט אלבום ולבצע קונצרטים במועדונים.

בנוסף לקונצרטים עם "צעצועי חג המולד" במוסקבה ובסנט פטרסבורג, סטס הצטרף להרכב הקונצרטים של להקת לנינגרד, כתב את המילים לשירים "נבסני טניס" ו"קרדיט" מאלבום "Hleb" .

## קישורים חיצוניים

* 20pxסטניסלב ברצקי, סרטונים בערוץ היוטיוב

## הערות שוליים

קטגוריה:זמרים רוסים
קטגוריה:זמרי שאנסון רוסים
קטגוריה:משוררים רוסים
קטגוריה:שחקנים רוסים
קטגוריה:יוטיוברים רוסים
קטגוריה:בלוגרים רוסים
קטגוריה:רוסים שנולדו ב-1972
שאנדור גאל

**שאנדור גאל** (במקור **גולדארבייטר** בהונגרית: **Gál Sándor**; מוהאץ', 21 באפריל 1901 – בודפשט, 12 באוקטובר 1966) היה שחקן תיאטרון וקולנוע יהודי-הונגרי, זוכה פרס האמן המצטיין.

## קורות חיים
שאנדור גולדארבייטר נולד במשפחה יהודית, בנם של אלאיוש גולדארבייטר, מתווך, ושל קרולין ביין. ב-1916, יחד עם אביו, באישור משרד הפנים ההונגרי, שינה את שם משפחתו לגאל. הוא סיים את בית הספר למשחק של סידי ראקושי עם מלגה והחל את הקריירה שלו בנג'קרש ב-1917. בשנים 1919–1920 שיחק בבקשצ'בה. בשנת 1919 הצטרף לתנועת הפועלים, בה נשאר לוחם פעיל. הוא ברח לרומניה בשל תפקידו ברפובליקה הסובייטית ההונגרית. שיחק בטרנסילבניה עד 1925 (שעברה לריבונות רומניה בשנת 1920 על פי חוזה טריאנון), ולאחר מכן חזר להונגריה שיחק בגיור, בבקשצ'בה ובמישקולץ. גאל שיחק לאחר מכן במספר תיאטראות בבירת הונגריה:
* תיאטרון קיראי
* התיאטרון ההונגרי
* תיאטרון עירוני (Városi Színház)
* תיאטרון פשט (Pesti Színház)
* תיאטרון קאמרי (Kamara Színház)
* תיאטרון רויאל (Royal Színház)
* חוג התיאטרון בודה (Budai Színkör)
* רויאל אורפיאום (Royal Orfeum)
* רויאל רביו אורפיאום (Royal Revü Orfeum)
* להקתו של מיהאי ארדאי

לאחר 1941 הוא לא יכול היה להופיע בגלל החוקים היהודיים ובמיוחד החוק היהודי השני והחוק היהודי השלישי. הוא שרד את השואה. אחרי מלחמת העולם השנייה הופיע ב:
* תיאטרון הקומדיה של בודפשט ב-1946
* בימת מדיאסאי (Medgyaszay) בשנים 1946–1947
* רויאל רביו וריאטה (Royal Revü Variete) ב-1948.

מ-1947 עד 1950, הוא היה הנשיא ארגון התעשיינים הארצי של תעשיית הדפוס והנייר (Nyomda- és Papíripari KIOSZ).

הוא שיחק לאחר מכן ב:
* התיאטרון העליז (Vidam Szinhaz) בשנים 1950–1951
* התיאטרון על שם אימרה מדאץ' בין 1951–1959
* הבמה העליזה מ-1959

פרש ב-1965.

שאנדור גאל החל את הקריירה שלו בתפקידי "רודף תענוגות" (bon vivant) באופרטות, ואז התבגר בהדרגה לשחקן אופי מכובד מהשורה הראשונה. הוא היה תחילה מזכיר ואחר כך נשיא "איגוד עובדי התיאטרון". ב-1965 קיבל את פרס האמן המצטיין.

## חייו הפרטיים
אשתו הראשונה הייתה השחקנית מאריה שויוק, ממנה התגרש ב-1932. ב-24 בפברואר 1938, נשא לאישה את מרגיט ארז'בט טוט, איתה חי עד מותו.

## תפקידי תיאטרון חשובים

## סרטיו
* אהבת ספורט (1938)
* מותר לדרוך על הדשא (1960)

## פרסים
* פרס האמן המצטיין (1965)

## ראו גם
* שאנדור גאל באתר Arcanum
* שאנדור גל באתר WhoMarried.com

## לקריאה נוספת
* לקסיקון התיאטרון, הוצאת גונדולה, בודפשט 1969.
* מאגר התיאטרון. המוזיאון והמכון לתולדות התיאטרון הלאומי.
* לקסיקון אמנות התיאטרון ההונגרי
* מדמות של "רודף תענוגות" (bon vivant) לשחקן אופי

## קישורים חיצוניים

## הערות שוליים

קטגוריה:שחקני תיאטרון יהודים הונגרים
קטגוריה:ניצולי השואה: הונגריה
קטגוריה:שחקני קולנוע וטלוויזיה יהודים הונגרים
קטגוריה:הונגרים שנולדו ב-1901
קטגוריה:הונגרים שנפטרו ב-1966
לנגסטוניה

**לנגסטוניה** (שם מדעי: *Langstonia*) הוא סוג נכחד של דמוי-תנין הולך על ארבע שהתקיים באמריקה הדרומית שלפני 13 עד 12 מיליון שנה במשך אמצע המיוקן, כשהמאובנים החלקיים שלו התגלו בקבוצת הונדה  הסמוכים למדבר תטקואה  שבקולומביה. הסוג תואר למדע ב-2007 בידי החוקרים אלפרדו פאולילו ועומר לינארס (Paolillo & Linares) והוא קרוי על שם החוקר וון לנגסטון , אשר תיאר את המין לראשונה ב-1965, אף שהוא תיאר אותו כשייך לסוג סבכוס. 

הלנגסטוניה היה קטן יחסית לדמוי-תנין והגיע לאורך של 2.7 מטרים ולמשקל 50 עד 140 ק"ג בממוצע. במראהו היה דומה לסבכוס או הפריסטיכאמפסוס והיה שונה מהתנינאים המודרניים במבנה גופו המתאים לתנועה יבשתית ובמבנה הלסתות המשופעות והשיניים הקטנות אך המחודדות ששימשו לקריעת בשר, באופן שמזכיר את שיני דרקון הקומודו. ככל הנראה היה ניזון מיונקים או זוחלים קטנים שתפס באמצעות ריצה ממארב.

## קישורים חיצוניים

קטגוריה:בעלי חיים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:דמויי תנינאים שחיו בנאוגן
קטגוריה:מאובני טקסונים שתוארו ב-2007
כאשר החתול איננו

**כאשר החתול איננו** (באנגלית: **When the Cat's Away**) הוא סרט הנפשה קצר אמריקאי של מיקי מאוס שיצא לראשונה בשנת 1929, כחלק מסדרת הסרטים "מיקי מאוס". הוא בוים על ידי וולט דיסני והונפש על ידי אב אייוורקס ובן שרפסטין. זהו הסרט השישי של מיקי מאוס והשלישי שיצא באותה השנה. בסרט זה, מיקי ומיני הם בגודל של עכברים רגילים בעוד טום קאט בגודל של אדם.

## עלילה
טום קאט עוזב את ביתו שיכור מאלכוהול בכדי לצוד, לא לפני שהשאיר פתק על הדלת שמציין שהוא ייעדר להיום. מיקי מארגן את כל חבריו העכברים לפרוץ לביתו של החתול. כשהם נכנסים, מיקי ומיני מנגנים בפסנתר על ידי ריקוד על הקלידים. מאוחר יותר מצטרף תוכי המחמד ומתחיל לשיר ועכברים אחרים מנגנים בכמה מכלי הנגינה והתקליטים של החתול (משתמשים בעצמם כרמקול ומחט של פטיפון). בסופו של דבר, לאחר ריקוד משותף, מיקי ומיני מתנשקים.

## דמויות ומדבבים
* מיקי מאוס - וולט דיסני
* מיני מאוס - מרסלייט גארנר
* טום קאט - לא ידוע
* תוכי - לא ידוע

## הפקה
הסרט הוא גרסה מחודשת רופפת לסרטו של דיסני משנת 1925, "Alice Rattled by Rats" מסדרת "קומדיות אליס". זו הפעם האחרונה שמיקי מוצג כגודל של עכבר, אף על פי שהוא נשאר קטן למדי בסרט המצויר הבא שלו, "קרב החצר".

החתול חותם על הפתק את שמו "טום קאט", שם אשר שימש לזמן קצר לדמות שזוהתה מיד לאחר מכן בתור פיט רגל-עץ.

בתסריט מוקדם, הסרט הסתיים בכך שתוכי המחמד התקשר למשטרה, מה שגרם לעכברים להימלט.

## ביקורת
ב-8 ביוני 1929 כתב העת "Motion Picture News" פרסם: "זה אחד מסדרת הסרטים המצוירים של מיקי מאוס. הוא מסונכרן לשמע, הגורם לחלק הגדול של הצחוקים. החתול יוצא לציד והעכברים משחקים כאשר החתול איננו. הם מנגנים בהכול, מהפסנתר ועד לשאר כלי הנגינה".

ב-28 ביולי 1929 עיתון חדשות הקולנוע "The Film Daily" פרסם: "משעשע. מיקי וקרוביו פורצים לביתו של החתול בזמן שהאחרון במסע ציד. התוצאות הן פסטיבל מוזיקה שמתגלה כמשעשע במיוחד. כרגיל בסדרה זו של דיסני, עבודת הסרט המצויר מחושבת היטב ומוצגת בצורה חכמה ומבדרת. בטוח שיצליח לכל קהל".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטי שחור-לבן אמריקאיים
קטגוריה:סרטי אנימציה על בעלי חיים
פאביו מירטי

**פאביו מירטי** (באיטלקית: **Fabio Miretti**; נולד ב-3 באוגוסט 2003 בפינרולו שבאיטליה) הוא כדורגלן איטלקי המשחק בעמדת הקשר בקבוצת גנואה מהסרייה א'.

## קריירת מועדונים
מירטי גדל במחלקת הנוער של יובנטוס, אליה הגיע ממחלקת הנוער של קונאו. בשנת 2021 החל לשחק בקבוצת המילואים של המועדון. ב-8 בדצמבר 2021 ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 0–1 על מאלמה במסגרת המחזור הראשון בשלב הבתים של ליגת האלופות לעונת 2021/2022. ב-20 במרץ 2022 ערך את הופעת הבכורה שלו בסרייה א', כשנכנס כמחליף בניצחון 0–2 על סלרניטנה במסגרת המחזור ה-30 לעונת עונת 2021/2022 בסרייה א'. בסך הכל ערך שש הופעות ליגה במהלך עונה זו.

ב-25 באוגוסט 2024 הושאל מירטי לגנואה לעונה אחת.

## קריירה בינלאומית
ב-20 בנובמבר 2022 ערך מירטי את הופעת הבכורה שלו בנבחרת איטליה, בהפסד 2-0 לנבחרת אוסטריה במשחק ידידות.

## קישורים חיצוניים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני יובנטוס
קטגוריה:כדורגלני גנואה
קטגוריה:כדורגלני נבחרת איטליה
קטגוריה:איטלקים שנולדו ב-2003
חסידות שבט הלוי

**חסידות שבט הלוי** היא חצר חסידית שנוסדה מתוך קהילה חסידית שהקים הרב שמואל הלוי ואזנר בשכונת זכרון מאיר בבני ברק.

בתחילה הייתה הקהילה בעלת מוטיבים של קהילה הונגרית, ועם השנים קיבלה צביון חסידי וכיום רבה מכונה אדמו"ר. החצר קרויה כיום על שם ספרו של מייסדה, שבט הלוי. הקהילה מונה מאות משפחות.

## היסטוריה
את הקהילה הקים הרב שמואל ואזנר שכיהן כרב שכונת זכרון מאיר בבני ברק החל משנת תש"ז. לקהילה הצטרפו במשך השנים רבים מיוצאי הונגריה ואנשי חוג חתם סופר, ובעיקר בוגרי ישיבת חכמי לובלין.

במסגרת תפקידו כרב הקהילה נהג הרב ואזנר למסור שיחות, וכן היה עורך התוועדות עם תלמידיו מדי שבת וחג, כמו כן קיים קבלת קהל לעצה ולברכה.
כמו כן, נהג הרב ואזנר לחלק "שיריים" כמנהג האדמו"רים, מדי שבת בסעודה שלישית ובאירועים נוספים.

אחרי פטירת הרב ואזנר בליל הסדר תשע"ה, הוכתר בנו הרב חיים מאיר ואזנר כרב הקהילה עד פטירתו בכ"ה בשבט תשפ"א. אחרי פטירתו הוחלט להפוך את הקהילה לחצר חסידית רגילה ולהכתיר את בנו, הרב יוסף בנימין ואזנר, כאדמו"ר משבט הלוי.

בשנת תשס"ו הוקם איחוד אברכים של תלמידיו, בראשות נכדו הרב יוסף בנימין וואזנר. הארגון איגד את קהילות שבט הלוי בישראל, פעל בתחומי צדקה, שיעורי תורה לבני הקהילה, והוציא ביטאון חודשי בשם בית חיינו. בנוסף פעל להוסיף צביון חסידי לקהילה, בהמשך נסגר ה"איחוד" ובמקומו הוקמה "התאחדות האברכים".

במשך השנים התפתחו לקהילה מרכזים נוספים: בירושלים, במודיעין עילית, באשדוד, בבית שמש, בביתר עילית וכן בארצות הברית. כרבני הקהילה מכהנים בניו וחתניו של הרב ואזנר כמו הרב מרדכי אלימלך וואזנר - רב קהל שבט הלוי בבורו פארק, הרב אברהם אליהו וואזנר - רב קהל שבט הלוי במודיעין עילית, וחתנו הרב אברהם יעקב איצקוביץ - רב קהל שבט הלוי בירושלים.

בני קהילתו בבני ברק מחנכים את ילדיהם בתלמוד תורה "חוג חת"ם סופר" בעיר, שנוסד ועמד במשך שנים רבות תחת הנהגתו של הרב יצחק צבי ברנפלד, חבר בית דינו של הרב ואזנר. במשך הזמן שינה המוסד את שמו ל"תלמוד תורה חתם סופר", והוא עמד באופן רשמי תחת הנהגתו של הרב ואזנר, ולאחר פטירתו - תחת הנהגתם של בנו ונכדו - ממשיכי דרכו. כמו כן בחורי הקהילה ממשיכים את לימודיהם בישיבת ישיבת חכמי לובלין - שבט הלוי.

### מנהגי הקהילה
כיום מתנהלת הקהילה כחצר חסידית רגילה ונוסח התפילה הוא נוסח ספרד החסידי. עם זאת, ישנם כמה מנהגי אשכנז הנוהגים בה כמו אמירת במה מדליקין מדי ליל שבת, וכן אמירת מערבית בחגים. כמו כן, הנהיג הרב ואזנר להתפלל את רוב קבלת שבת גם בשבתות חול המועד.

## קישורים חיצוניים
* 
* זאב בלוי, חצר הקודש שבט הלוי: שבת הכתרה של גאב"ד זכרון מאיר שליט"א באתר גי די אן

## הערות שוליים

שבט הלוי
ויקטור כריסטיאנסן

**ויקטור ברנט כריסטיאנסן** (בדנית: **Victor Bernth Kristiansen**; נולד ב-16 בדצמבר 2002 בקופנהגן שבדנמרק) הוא כדורגלן דני המשחק בעמדת הקשר בקבוצת לסטר סיטי ובנבחרת דנמרק.

## קריירת מועדונים
כריסטיאנסן גדל במחלקת הנוער של פ.צ. קופנהגן. ב-29 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 1–3 על סנריוסקה פודבול במסגרת המחזור העשירי בליגת העל הדנית לעונת . בעונת  זכה עם המועדון באליפות דנמרק.

ב-20 בינואר 2023 חתם בלסטר סיטי עבר 17 מיליון שטרלינג והפך לשחקן היקר ביותר שנקנה מהליגה הדנית. 

ב-30 באוגוסט 2023 הושאל לבולוניה 1909 לעונה אחת.

## קריירה בינלאומית
ב-19 ביוני 2023 ערך כריסטיאנסן את הופעת הבכורה שלו בנבחרת דנמרק, בתיקו 1-1 נגד נבחרת סלובניה במסגרת מוקדמות יורו 2024.

נכלל בסגל נבחרת דנמרק לטורניר יורו 2024.

## תארים
;פ.צ. קופנהגן
* אליפות דנמרק (1): 2021/2022

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני פ.צ. קופנהגן
קטגוריה:כדורגלני לסטר סיטי
קטגוריה:כדורגלני בולוניה
קטגוריה:כדורגלני נבחרת דנמרק
קטגוריה:כדורגלני יורו 2024
קטגוריה:דנים שנולדו ב-2002
אלכסנדר מאייר (1991)

**אלכסנדר ניקלאס מאייר-שאדה** (בגרמנית: **Alexander Niklas Meyer-Schade**; נולד ב-13 באפריל 1991 בבאד אולדסלו שבגרמניה) הוא כדורגלן גרמני המשחק בעמדת השוער בקבוצת בורוסיה דורטמונד מהבונדסליגה.

## קריירת מועדונים
מאייר גדל במחלקות הנוער של VfL אולדסלו והמבורג. הוא החל את הקריירה המקצוענית שלו במדי קבוצת המילואים של המבורג, ולאחר מכן שיחק במדי TSV הבלסה ואנרגי קוטבוס במסגרת הליגות הנמוכות בגרמניה. בחודש אוגוסט 2017 חתם בשטוטגרט, אך לא שיחק במדי הקבוצה הראשונה של המועדון. ב-30 במאי 2019 חתם ביאן רגנסבורג מהבונדסליגה השנייה, במדיה ערך 94 הופעות ליגה.

ב-1 ביולי 2022 חתם מאייר בבורוסיה דורטמונד מהבונדסליגה. ב-6 בספטמבר ערך את הופעת הבכורה שלו במועדון, בניצחון 0–3 על פ.צ. קופנהגן במסגרת המחזור הראשון בשלב הבתים של ליגת האלופות לעונת 2022/23.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני אנרגי קוטבוס
קטגוריה:כדורגלני שטוטגרט
קטגוריה:כדורגלני יאן רגנסבורג
קטגוריה:כדורגלני בורוסיה דורטמונד
קטגוריה:גרמנים שנולדו ב-1991
מעבר תרקומיא

**מעבר תרקומיא**, או בשמו הרשמי **מעבר לכיש**, הוא מעבר בגדר ההפרדה בכביש 35 ("חוצה יהודה") בין חברון לקריית גת, סמוך לכפרים הפלסטיניים תרקומיא ואידנא. המעבר מקשר את אזור חברון למרכז הארץ. בעקבות הסכמי אוסלו, החל מסוף שנות ה-90 של המאה ה-20 ועד לפרוץ האינתיפאדה השנייה, שימש כמעבר בין יהודה ושומרון לבין רצועת עזה, במסגרת "המעבר הבטוח".

המעבר אוזרח באוקטובר 2007 ומופעל על ידי רשות מעברים יבשתיים במשרד הביטחון. במתחם פועלת גם עמדה של המכס ושל יחידת פיצו"ח (פיקוח חי וצומח) של משרד החקלאות. במקום מזנון לממכר משקאות ומזון, ומתוכננת הקמתו של אזור תעשייה מעבר תרקומיא.

בשל היותו מעבר המחבר בין חברון לבין נמל אשדוד, משמש המעבר כנמל יבשתי לסחורות בין חברון לנמל אשדוד. קיימת תוכנית להאריך את מסילת חלץ עד המעבר.

המעבר כולל:
* מעבר להולכי רגל – מיועד לאזרחים פלסטינים בעלי היתר כניסה לישראל בלבד.
* מעבר לכלי רכב – מיועד לאזרחים ישראלים, אזרחים זרים, אזרחים פלסטינים, אנשי עסקים פלסטינים בעלי אישור BMC ואמבולנסים פלסטיניים.
* מעבר סחורות – באמצע השבוע בלבד.

ב-2013, בשל צפיפות ששררה בתורים לבידוק הביטחוני במעבר, נמחץ ונפצע גבר פלסטיני כבן 50. בשנת 2019 נרשם שיא של מעבר יומי הולכי רגל במעבר, עם 9,869 בני אדם. באותה השנה עברו במעבר בסך הכל 2,382,000 פלסטינים.

## אירועים ביטחוניים
ב-10 במרץ 1998 פתחו חיילים במחסום באש אל רכב מסחרי והרגו שלושה פועלים פלסטינים שחזרו מיום עבודה בישראל.

במוצאי שבת, 30 באוקטובר 1999, נורה אוטובוס ישראלי סמוך למחסום וחמישה מנוסעיו נפצעו.

ב-14 באפריל 2014, ערב ליל הסדר, נרצח בפיגוע ירי סמוך למחסום ניצב-משנה , ורעייתו וילד נוסף נפצעו

ב-1 בספטמבר 2024 בוצע פיגוע ירי סמוך למחסום, בו נרצחו שלושה שוטרים ישראלים.

## הערות שוליים

תרקומיא
קטגוריה:הר חברון
הנס נימן

**הנס מוק נימן** (באנגלית: **Hans Moke Niemann**; נולד ב-20 ביוני 2003) הוא שחמטאי אמריקאי בדרגת רב-אמן ושדרן-חי אונליין של משחקי שחמט ב-Twitch.tv.

ביולי 2021, חצי שנה לאחר שהפך לרב-אמן, ניצח נימן בתחרות השחמט הפתוחה העולמית  בפילדלפיה.

נכון לספטמבר 2025, הוא מדורג במקום השישי בארצות הברית, ובמקום ה-20 בעולם לפי מד כושר.

## גביע סינקפילד

במהלך אוגוסט וספטמבר 2022 השתתף נימן בגביע סינקפילד, תחרות על בסנט לואיס שבארצות הברית. במשחקו השלישי התרחש מקרה שהוגדר כשערורייה בקרב פרשני שחמט. נימן ניצח את אלוף העולם בשחמט, מגנוס קרלסן, הפסד שעצר רצף של 53 משחקים ללא הפסד לקרלסן בשחמט קלאסי. האתר Chess24 הגדיר את הניצחון על קרלסן כניצחון מזהיר. בעקבות הפסדו, פרסם קרלסן ציוץ שבו הודיע שהוא פורש, בנוסף לרמז שנתון לפרשנות, ובו רואים את ז'וזה מוריניו שאומר אני מעדיף לא לדבר, אם אדבר אני בצרות. הניו יורק טיימס דיווח בעקבות ציוץ זה כי לטענת קרלסן נימן רימה בדרך כלשהי.
שבועיים מאוחר יותר נפגשו השניים בטורניר מקוון, וקרלסן נכנע לאחר מהלך בודד, מה שהתפרש כסירוב לשחק מול נימן. הפרשה הפכה לשערורייה החמורה ביותר בשחמט הבינלאומי מזה שנים רבות, וזכתה לסיקור משמעותי בכלי תקשורת ברחבי העולם. מאוחר יותר פרסם קרלסן הצהרה בה הוא האשים מפורשות את נימן ברמאות והצהיר כי לא ישחק נגדו בעתיד.

נימן נאסר להתחרות באתר Chess.com, אשר פרסם דו"ח ובו ציין כי לאחר בדיקה של למעלה מ-100 משחקים באתר בהם נימן "כנראה רימה", על פי אלגוריתם פנימי נגד רמאות. 

ב־20 באוקטובר 2022 הגיש נימן תביעת לשון הרע נגד קרלסן, החברה שלו Play Magnus Group, אתר Chess.com, האמן הבין-לאומי דניאל רנש ורב-אמן היקארו נקמורה. ב-27 ביוני 2023 בית המשפט הפדרלי של מיזורי דחה טענה מהתביעה של נימן, וב-28 באוגוסט 2023, נימן, קרלסן ו-Chess.com הודיעו כי הגיעו להסכם בנושא, לפיו נימן הוחזר במלואו ל-Chess.com והורשה להשתתף באירועי Chess.com עתידיים. קרלסן הסכים לשחק מולו אם ידרש, וכל הצדדים הסכימו לא לנקוט בצעדים משפטיים נוספים.

## קישורים חיצוניים
* 

* הפרופיל של  באתר FIDE
* 

## הערות שוליים

קטגוריה:רבי-אמנים אמריקאים
קטגוריה:אמריקאים שנולדו ב-2003
דייוויד רודי

**דייוויד מייקל רודי** (באנגלית: **David Michael Roddy**; נולד ב-27 במרץ 2001) הוא כדורסלן אמריקאי המשחק בעמדת הסמול פורוורד, בפיניקס סאנס מליגת ה-NBA.

## קריירה
לאחר ששיחק בתיכונים מקומיים, בחר רודי לשחק בקבוצת הכדורסל של אוניברסיטת המדינה של קולורדו. בעונתו הראשונה בקבוצה העמיד ממוצעים של 11.4 נקודות ו-5.6 ריבאונדים למשחק. ב-22 בינואר 2020 רשם שיא עונתי של 26 נקודות ושמונה ריבאונדים בניצחון 86–68 על פרזנו סטייט. בעונתו השנייה בקבוצה הוא העמיד ממוצעים של 15.9 נקודות ו-9.4 ריבאונדים למשחק. ב-27 בינואר 2021 קלע 27 נקודות והוסיף 15 ריבאונדים בניצחון 78–56 על בויסי סטייט. בעונתו האחרונה בקבוצה הוא העמיד ממוצעים של 19.2 נקודות, 7.5 ריבאונדים ו-2.9 אסיסטים למשחק.

ב-30 במרץ 2022 הכריז כי יתמודד בדראפט 2022 ב-NBA. בדראפט נבחר רודי בבחירה ה-23 על ידי פילדלפיה 76' ונשלח יחד עם דני גרין בטרייד לממפיס גריזליס תמורת דיאנתוני מלטון.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת המדינה של קולורדו
קטגוריה:כדורסלני ממפיס גריזליס
קטגוריה:בחירות דראפט של פילדלפיה 76'
קטגוריה:אמריקאים שנולדו ב-2001
הכוחות המזוינים של סן מרינו

**הכוחות המזוינים של סן מרינו** (באיטלקית: **Forze Armate Sammarinesi**) מתייחס לכוחות ההגנה הצבאיים הלאומיים של הרפובליקה של סן מרינו. הם נחשבים לכוחות הצבאיים הקטנים בעולם, כאשר לענפי הכוחות השונים יש תפקידים מגוונים ביניהם: ביצוע תפקידים טקסיים, סיור בגבולות, שמירה על מבני ממשלה וסיוע למשטרה בתיקים פליליים גדולים. בנוסף קיימת ז'נדרמריה צבאית המהווה חלק מהכוחות הצבאיים של הרפובליקה. כל הכוח הצבאי של סן מרינו תלוי בשיתוף פעולה של כוחות במשרה מלאה ועמיתיהם המתנדבים (המכונים ), או כוח צבאי התנדבותי. ההגנה הלאומית במקרה של מעצמה עולמית תוקפנית היא באחריות הכוחות המזוינים של איטליה, כפי שנקבע בהסדר. אין שירות חובה, אולם בנסיבות מיוחדות ניתן לגייס אזרחים בגיל 16 עד 55 להגנה על המדינה.

## ענפים צבאיים

### חיל הקשת
אף על פי שפעם החיל היה מרכזי בצבא סן מרינו, חיל הקשת הוא כיום כוח טקסי לחלוטין של כ-70 חיילים מתנדבים. לחיל יש היסטוריה מתמשכת מאז הוא אוזכר לראשונה בחוקים הלאומיים של 1295. הוא תואר על ידי הממשלה כ"ההרכב הצבאי הוותיק ביותר ברפובליקה", מדיו הם בעיצוב מימי הביניים, ואף על פי שזו יחידה צבאית סטטוטורית, אין לה תפקיד צבאי ממשי כיום. באמצע המאה העשרים חיל הקשת הפך ברובו ללא פעיל, מלבד מצעד בחגים, אך בשנת 1956 התחדש הנוהג לאמן את חברי החיל בירי קשת מוצלב, והוקמה 'פדרציית קשת צולבת' כדי לעודד תחרות באמנות זו, כך שליחידה (אם כי עדיין טקסית לחלוטין באופייה) יש שוב קיום פעיל מאוד.
[ממוזער|227x227 פיקסלים|חבר במשמר [המועצה הגדולה והכללית (סן מרינו)|המועצה הגדולה והכללית.]]

### הז'נדרמריה
[שמאל|ממוזער|רכב [סובארו של הז'נדרמריה]]
חיל הז'נדרמריה של סן מרינו הוקם ב-1842 והוא תחת בשליטתו של שר החוץ. מהמשרתים בתפקיד הם בעלי אחריות להגנה על האזרחים ורכושם ולשמירה על החוק והסדר.

הז'נדרמריה רשאית להיעזר במשטרה העירונית במקרים של פשיעה חמורה או ביטחון לאומי.

#### המשטרה העירונית
המשטרה העירונית () אינה חלק מהכוחות המזוינים של סן מרינו, אך היא עובדת איתם בשיתוף פעולה הדוק ובמיוחד עם הז'נדרמריה. היא אחראית על שיטור בקהילות המקומיות ועל בקרת תנועה. המשטרה העירונית מחויבת על פי חוק לשתף פעולה עם הז'נדרמריה בשיטור המדינה.

## קישורים חיצוניים

## הערות שוליים

קטגוריה:סן מרינו: צבא וביטחון
גודמן ליפקינד

הרב **גודמן ליפקינד** (27 ביוני 1878 - 1 במאי 1973) היה רב רפורמי לונדוני שהיגר לארצות הברית. מכותבי האנציקלופדיה היהודית.

ליפקינד כיהן כרבן של כמה קהילות ברחבי ארצות הברית, וזכור בשל היותו האב-טיפוס לדיוקנו של 'יוסף סטרליצקי', הרב שהיגר לאמריקה, בספר ילדי הגטו של ישראל זנגוויל.

## ביוגרפיה
נולד לג'ון ולרבקה ליפקינד בווייטצ'אפל, לונדון. הוא התמחה כרב ואף היה שותף לכתיבת ערכים ב. בראשית המאה ה-20 היגר לארצות הברית ובה נשא במשרות רבנות בקהילות שונות של היהדות הרפורמית. רישומים על אודות חלק מהקהילות שבהן שימש השתמרו בעיתונות התקופה.

ב-13 ביוני 1911 דיווח המילווקי ג'ורנל  כי קהילת 'אחדות ישראל' בצ'סטרפילד מיזורי (השם העברי הרשמי של הקהילה, המכונה בשמה הלועזי: United Hebrew Congregation, המוכרת בראשי התיבות: UHC ), שתוארה בכתב העת כ"קהילה העברית הגדולה בארצות הברית", בחרה ברב גודמן ליפקינד, עד אז רבה של קהילת "סיני" במילווקי, לרשת את הנרי מסינג כרבה החדש של הקהילה. הוא שימש בתפקידו זה עד 1914.

ב-15 באוקטובר 1915, דיווח הניו יורק טיימס על נישואיו של ליפקינד לשרלוט ג'. האריס בטמפל של רחוב שמונים ושש, שבו כיהן אז כרב.

עד 1926 כיהן כרב של טמפל "Gates of Heaven" ("שערי גן עדן") בסקנקטדי, ניו יורק.

את שנותיו האחרונות עשה בלונג ביץ' שבה נפטר ב-1 במאי 1973.

## קישורים חיצוניים
* קברו של  באתר Find a Grave

קטגוריה:רבנים בריטים
קטגוריה:מהגרים מבריטניה לארצות הברית
קטגוריה:רבנים רפורמים אמריקאים
קטגוריה:אמריקאים שנולדו ב-1878
קטגוריה:אמריקאים שנפטרו ב-1973
דיילן טרי

**דיילן לי טרי** (באנגלית: **Dalen Lee Terry**; נולד ב-12 ביולי 2002) הוא כדורסלן אמריקאי המשחק בעמדות הסמול פורוורד והקלע בפילדלפיה 76'.

## קריירת מכללות
לאחר ששיחק בתיכונים מקומיים, טרי בחר להצטרף לקבוצת הכדורסל של אוניברסיטת אריזונה. בעונתו הראשונה בקבוצה העמיד ממוצעים של 4.6 נקודות, 3.2 ריבאונדים ו-1.5 אסיסטים למשחק, ובעונתו השנייה העמיד ממוצעים של 8 נקודות, 4.8 ריבאונדים, 3.9 אסיסטים ו-1.2 חטיפות למשחק.

## קריירה מקצועית
ב-22 באפריל 2022 הכריז על מועמדותו לדראפט 2022 ב-NBA. בדראפט נבחר טרי בבחירה ה-18 על ידי שיקגו בולס.

ב-10 בפברואר 2026 חתם בפילדלפיה 76'.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:פיניקס: אישים
קטגוריה:כדורסלנים אמריקאים
קטגוריה:פיניקס: כדורסלנים
קטגוריה:כדורסלני אוניברסיטת אריזונה
קטגוריה:כדורסלני שיקגו בולס
קטגוריה:כדורסלני פילדלפיה 76'
קטגוריה:כדורסלני דלאוור בלו קואוטס
קטגוריה:בחירות דראפט של שיקגו בולס
קטגוריה:אמריקאים שנולדו ב-2002
קרב החצר

**קרב החצר** (באנגלית: **The Barnyard Battle**) הוא סרט הנפשה קצר אמריקאי של מיקי מאוס שיצא לראשונה בשנת 1929, כחלק מסדרת הסרטים "מיקי מאוס". זהו הסרט השביעי של מיקי מאוס והרביעי שיצא באותה השנה. כפי שכותרת הסרט מרמזת, הוא מציג קרב בין צבא פולש של חתולים וצבא של עכברים שמנסים להגן על בתיהם וחוותיהם.

## עלילה
פיט רגל-עץ מתואר כחייל מוביל של צבא החתולים, ומיקי כמתגייס של צבא העכברים, לא לפני שעבר בדיקה גופנית לצורך הגיוס לצבא, סצנה זו מתארת את מיקי הופך לנושא להתעללות פיזית ורגשית. לאחר שעבר את הבחינה, הוא מקבל מקלע ונשלח לקרב. מאמצי הלחימה של מיקי קומיים במראם אך מוכיחים את עצמם כיעילים מספיק כדי לאלץ את האויב לסגת. בסופו של דבר, מיקי מכה בפטיש על ראשם של שורת חיילים מסתערים, ומתקבל בתשועות כגיבור על ידי חבריו החיילים.

## הפקה
סרט זה בולט בתור הראשון שמציג את מיקי כחייל והראשון שמציב אותו בקרב. סצנת הבדיקה הגופנית נערכה מאז לעיתים קרובות, עקב היותה מטרידה במידה מסוימת. עם זאת, צופים מודרניים הצביעו תכופות על סצנה זו כעל הבלתי נשכחת ביותר מהסרטים הקצרים.

היה תקדים בסרטים המצוירים של דיסני בשליחת הדמות הראשית למלחמה: יוליוס החתול מזמן צבא בסרט "Alice's Little Parade" משנת 1926 מסדרת "קומדיות אליס", ואוסוולד הארנב שיוצא למלחמה בסרט המצויר משנת 1927, "!Great Guns".

הקצין עכבר שצועק "פלוגה, צעד קדימה!" הוא דמות היונק הראשונה בסרטים המצוירים של מיקי מאוס שאומרת משפט שלם. לפני כן, התקשורת בין דמויות הייתה רק בצלילים חד-הברתיים וצחוקים, או במקרה של מיני מאוס, האיחול, "יו-הו!". התוכי ב"ספינת הקיטור וילי" אמר גם הוא שני משפטים מלאים, מה שהפך אותו לדמות הראשונה הממשית בסדרה שמדברת.

זהו הסרט האחרון של מיקי מאוס בו מיקי מוצג בגודל של עכבר בין המון עכברים אחרים; לאחר מכן, מיקי ומיני הפכו לעכברים היחידים שחיים בעולם של חיות מואנשות אחרות.

הסרט לא הציג באופן בירור את המלחמה שתיאר, אם כי החתולים מתוארים כחבושים בקסדות צבאיות דומות לאלו ששימשו את הקיסרות הגרמנית במהלך מלחמת העולם הראשונה. מנגד, העכברים צועדים לקרב למנגינת "דיקסי", שיר שנכתב בשנת 1859. השיר היה פופולרי בקרב הכוחות של קונפדרציית המדינות של אמריקה במהלך מלחמת האזרחים האמריקנית. ניצחונם של העכברים נחגג בלחן של "Battle Cry of Freedom", הידוע כפופולרי בקרב כוחות ארצות הברית במהלך אותה מלחמה. בכל מקרה, שתי המלחמות היו עדיין בזיכרון החי של הקהל בזמן יציאת הסרט ולכן ייתכן שהפרטים שהוזכרו נועדו להתייחסויות מוכרות לשניהם.

מכיוון שהחתולים חובשים קסדות הדומות לפיקלהאובה גרמנית, הסרט נאסר בגרמניה בשנת 1930 בטענה שהוא "פוגע בכבוד הלאומי".

## מורשת והשראה
מיני-משחק בסגנון LCD Game & Watch שמופיע במשחק הווידאו Kingdom Hearts III משנת 2019 מבוסס על סרט קצר זה.

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטי שחור-לבן אמריקאיים
התקנת יתד לכיסוי הצואה

**התקנת יתד לכיסוי הצואה** היא מצוות עשה מתוך תרי"ג מצוות לפיה יש להתקין יתד שתשמש את החייל לחפירת בור מחוץ למחנה כדי לעשות בו את צרכיו, ולכיסוי הצואה בעפר לאחר מכן. ממצווה זו יחד עם מצוות הקצאת מקום להתפנות מחוץ למחנה למדו חז"ל שאסור לומר דברים שבקדושה ולהרהר בדברי תורה בסמוך לצרכים.

## מקור המצווה
בשעת מלחמה התורה מצווה שיש להימנע מדברים רעים, ולשמור על טהרה, קדושה ונקיות:

'אזנך' פירושו כלי מלחמתך (מלשון כלי זין), כלומר בתוך הציוד המלחמתי של כל חייל צריך להתקין גם יתד שמשמשת לחפירה לפני הפרשת צואה. עם סיום הנוחיות החייל מצווה בנוסף לכסות את צואתו עם אותה יתד.

החובה לכסות את הצואה היא על גבי זה שעשיית הצרכים היא מחוץ למחנה במקום ייעודי. הרמב"ם וספר החינוך מונים מצווה זו בנפרד מהמצווה להקצות מקום להתפנות בו מחוץ למחנה. רבי משה מקוצי, לעומתם, מונה שני ציווים אלו כמצוות עשה אחת.

## טעם המצווה
הטעם המופיע כבר במקרא הוא שה' "מתהלך במחנה", ואם במחנה יהיה פגם כמו "ערוות דבר" ה' עלול לעזוב את המחנה ולא לסייע לצבא של ישראל במלחמתו. במצווה זו מתבאר שגם במקום השירותים מחוץ למחנה יש צורך בנקיות וכבוד.

ספר החינוך מנמק את הקדושה המיוחדת שיש במחנה בכך שהחיילים היוצאים לקרב הם צדיקים ביותר. הסבר זה מושתת על ההגדרה של רבי יוסי הגלילי לפטור ממלחמה שניתן למי שירא ורך לבב: . כלומר: כל מי שהיו לו עבירות קיבל פטור מהקרב, ורק הצדיקים ביותר נשארו, ולכן מן הראוי שינהגו בקדושה ובנקיות מוגברת. בדומה לכך, חז"ל למדו מציווי זה שאין לומר דברים שבקדושה או להרהר בדברי תורה בסמוך לצואה, וניתן להבין מכך שלדעתם המצווה מבוססת על כך שבמחנה צבאי של ישראל כל הזמן עוסקים בתורה ובדברים שבקדושה, ולכן צריך שלא יעשו בו צרכים.

## דיני המצווה
חז"ל למדו מהמצוות הקשורות לנקיון וקדושת המחנה כי ככלל אסור לומר דברים שבקדושה או להרהר בדברי תורה בסמוך לצרכים, ולכן התורה ציוותה שבמחנה לא יהיו בכלל צרכים. הרשב"ץ הבין שאין הבדל מהותי בין מחנה צבאי למקום אחר, אלא זו דוגמה בלבד לכך שיש להרחיק את עשיית הצרכים ממקום עיסוקיהם של ישראל, כיוון שהם מהרהרים בתורה תמיד. לעומת זאת, רבנו יונה הבין שבמחנה יש קדושה עצמית אפילו בלי שאומרים בו דברים שבקדושה או מהרהרים בדברי תורה, ולכן דינו חמור יותר והתורה מצווה לשמור בו על ניקיון הרמטי. גם מהרמב"ם ורבי אליעזר ממיץ משמע שמדובר במצווה מיוחדת למחנה צבאי.

לדעת הרמב"ם המצווה לא תלויה בכך שארון הברית נמצא במחנה, אלא במחנה עצמו יש קדושה שצריך לשמור עליה. לעומתו, רבי אליעזר ממיץ סובר שהמצווה מדברת על מחנה בו נוכח ארון הברית, וכפי שכתוב: .

כתב ספר החינוך שהמצווה נוהגת דווקא בזכרים ולא בנקבות, כיוון שהזכרים הם אלו שנלחמים.

ספר החינוך כתב שהמצווה נוהגת רק בזמן שבית המקדש קיים. אמנם, הרב אלישיב כתב שכנראה החינוך סובר כמו רבי אליעזר ממיץ שהמצווה תלויה בנוכחות של ארון, אך הרמב"ם חולק על כך כאמור, ולכן המצווה רלוונטית גם בימינו.

## יישום בצה"ל
החל משנות ה-50, היה את חפירה חלק בלתי נפרד מציוד הלחימה התקני של הלוחמים בצה"ל. בסוף שנות ה-70, כחלק משינוי נרחב בציוד הלחימה בצה"ל, בוטל השימוש באתי חפירה כחלק מהציוד האישי. בשנות ה-90 חזר את החפירה לפק"ל של הלוחמים, בדגם קל ומתקפל.

## ראו גם
* הקצאת מקום להתפנות מחוץ למחנה

## קישורים חיצוניים
* 

## הערות שוליים

קטגוריה:הלכות צבא ומלחמה
קטגוריה:צבא
קטגוריה:היגיינה
קטגוריה:צואה
קטגוריה:כלים ומכשירים (היגיינה)
קטגוריה:ציוד מחנאות
קטגוריה:תרי"ג מצוות
קטגוריה:מצוות עשה
קטגוריה:מצוות הנוהגות בזמן הזה
קטגוריה:מחנאות
קטגוריה:פרשת כי תצא
כי תצא
קטגוריה:הלכות בית הכסא
בא לשכונה בחור חדש

**בא לשכונה בחור חדש** הוא סינגל שהוקלט על ידי הזמר הישראלי אלון אולארצ'יק. השיר יצא לאור בשנת 1984, והוא נכלל כרצועה השנייה באלבום הבכורה של הזמר, "אולארצ'יק".

## כתיבה והשמעה
השיר נכתב, הולחן והופק על ידי אולארצ'יק. קרדיט נוסף, על תהליך עיבודו, נזקף לאיתן גדרון, שעבד לימים עם אולארצ'יק במספר סינגלים נוספים שהוציא לאור. השיר מושמע מפיה של בחורה, הנרגשת לבואו של בחור חדש לשכונה, וכיתר בנות השכונה רוצה אף היא להקסים אותו.

"בא לשכונה בחור חדש" הוצג כמועמד לכניסה למצעד הפזמונים השבועי של רשת ג' ב-18 בדצמבר 1984. בשבוע לאחר מכן דורג במקום ה-23. ב-29 בינואר עלה למקום הראשון, שם שהה שלושה שבועות רצופים. ב-12 במרץ יצא מהדירוג השבועי לאחר שצעד בו במשך עשרה שבועות רצופים. במצעד הפזמונים של שנת ה'תשמ"ה הגיע השיר למקום ה-13.

## מיקומי שיא

## גרסאות כיסוי
*בשנת 1990 ביצעו להקת צעירי תל אביב את השיר במסגרת הסדרה "לא כולל שירות".
*בשנת 2010 ובשנת 2018 ביצעו להקת אקסום את השיר במסגרת הסדרה "עבודה ערבית" ובמסגרת התכנית "הכוכב הבא".
*בשנת 2016 ביצעו השחקנים לי בירן, דניאל גד, טום באום וג'וי ריגר את השיר במסגרת הסדרה "Oboy".

## קישורים חיצוניים
* 
* 

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
איתן גדרון

**איתן גדרון** (נולד ב-26 בדצמבר 1952) הוא מפיק מוזיקלי, בסיסט, מלחין ויזם ישראלי. גדרון הפיק וכתב עשרות אלבומים ושירים ישראליים.

## ביוגרפיה
גדרון שירת בלהקת הנח"ל. חבריו לתזמורת היו יהודה עדר, אריק רודיך, רון פיש ושגיא קרפ, ואילו הסולנים אותם ליווה היו אסתר שמיר, מיקי קם, איציק גייר וגורי סגל. עם סיום תקופת השירות הצטרף ב-1971 לשלישיית מישה סגל. בהרכב היו חברים מישה סגל (סולן), דוד שנן (תופים), יוסי מנחם (יחד עם גדרון על הבס), סוזן דבור ופרן אבני (סולניות משנה). יחד הוציאו שני שירים שזכו להצלחה במצעד הפזמונים של רשת ג', "שיר החרדל" ו"האנשים אשר אהבתי". בשנת 1972 התפרק ההרכב.

ב-1974 הקים עם שלום חנוך, אריאל זילבר, מאיר ישראל ויהודה עדר את להקת תמוז. אלבומה הראשון והיחיד, "סוף עונת התפוזים", יצא לאור ב-23 בפברואר 1976 וכלל כמה להיטים: "ככה את רצית אותי" ו"סוף עונת התפוזים", שדורגו במקומות ה-17 והשביעי בהתאמה במצעד הפזמונים השנתי של רשת ג'. בדומה לשלישיית מישה סגל גם ההרכב הזה התפרק לאחר שנתיים של פעילות.

באוגוסט 1981 יצא השיר "במקום הכי נמוך בתל אביב" לאור, בביצועה של אסתר שמיר ובהפקתו של גדרון. זה רשם את חזרתו לתחום המוזיקה אחרי חמש שנות הפסקה. גדרון המשיך לעבוד עם חברי להקת תמוז לשעבר והפיק את "הנה אנו המיואשים" ו"בחברה להגנת הטבע" של זילבר. בשנת 1985 הפיק יחד עם אלון אולארצ'יק את שיריו "גלים גלים", "או שאתה שר או שלוקחים אותך מפה" (בהשתתפות טנגו), "היא הולכת בדרכים" ו"בא לשכונה בחור חדש".

לאחר קריירת המוזיקה שלו הקים יחד עם ניר לויתן את חברת "גדרון לויתן - ציוד אודיו מקצועי" העוסקת ביבוא ומכירה של ציוד אודיו. גדרון מתגורר בתל אביב ונשוי לשחקנית עירית גדרון.

## קישורים חיצוניים

## הערות שוליים

קטגוריה:בוגרי תיכון חדש
קטגוריה:חברי להקת הנח"ל
קטגוריה:חברי להקת תמוז
קטגוריה:בוגרי מכללת ברקלי למוזיקה
קטגוריה:בסיסטים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:תל אביב-יפו: אישים
קטגוריה:ישראלים שנולדו ב-1952
רכס מסה

**רכס מסה** (באנגלית: **Mesa Range**) הוא רכס הרי שולחן (מסות) הממוקם בראשו של קרחון רניק באזור חוף פנל של ארץ ויקטוריה, שבאנטארקטיקה.

## היסטוריה
### מקור השם

המחלקה הצפונית של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה לרכס את שמו.

השם תיאורי.

## גאוגרפיה

מסה
מסה
מסה
רן פרידמן

**רן פרידמן** (נולד בשנת 1984) הוא קצין בצה"ל בדרגת אלוף-משנה, המשמש כקצין אג"ם של פיקוד המרכז. קודם לכן שימש כמפקד חטיבה 226, מפקד יחידת מגלן ומפקד גדוד 202.

## ביוגרפיה
עם גיוסו לצה"ל בשנת 2002, התנדב פרידמן לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. לאחר מכן לחם במלחמת לבנון השנייה ושימש כמפקד פלוגה בגדוד. בהמשך שימש מפקד פלגה ביחידת מגלן. לאחר מכן שימש כסגן מפקד גדוד 101 בין השנים 2013–2014 כולל בזמן מבצע צוק איתן. בהמשך שימש כסגן מפקד יחידת מגלן בין השנים 2014–2015. לאחר מכן היה מפקד מחזור בבא"ח צנחנים. בתפקידו הבא היה קצין אג"ם של חטיבת עוז.

בשנת 2018 הועלה לדרגת סא"ל ומונה למפקד גדוד 202, תפקיד בו שירת עד שנת 2020. לאחר מכן מונה למפקד יחידת מגלן, ושימש בתפקיד בין השנים 2020–2022. הוא הוביל אותה בין היתר בפעילות מבצעית בגבול הצפון ובמבצע שומר החומות. בספטמבר 2022 הועלה לדרגת אל"ם ומונה למפקד חטיבה 226. במרץ 2024 הוכרז על מינויי לקצין האג"ם של פיקוד המרכז.

## קישורים חיצוניים
* 
;מפרי עטו:
* 

## הערות שוליים

קטגוריה:מפקדי גדוד 202
קטגוריה:מפקדי יחידת מגלן
קטגוריה:מפקדי חטיבה 226
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1984
DR Movie

**DR Movie** הוא אולפן הנפשה דרום קוריאני שהוקם בסיאול בשנת 1990 ומפיק מנגות ואנימציה. החל משנת 1991 האולפן עובד בשיתוף עם האולפן היפני Madhouse.

## היסטוריה
בינואר 1990 הוקם DR Movie בסיאול, בירת דרום קוריאה על ידי ג'ונג ג'ונג-גיון המנכ"ל הנוכחי של החברה. מספר העובדים אז עמד על כעשרים איש.

מאז 1991 החל האולפן לעבוד בשיתוף פעולה עם אולפן ההנפשה היפני Madhouse תוך התמקדות בקבלנות משנה בביצוע עבודות גימור. בשנת 2006 עברה החברה לשליטת Madhouse.

בשנת 2006, חברת האם של Madhouse באותה תקופה, iXIT Corporation , השקיעה באולפן 600 מיליון ין.

### כיום
כיום, הסטודיו לרוב לוקח על עצמו עבודות מחברות הפקת הנפשה אמריקאיות כמו ניקלודיאון והאחים וורנר הנפשה, וחברות יפניות כמו סאן רייז, Gonzo , סטודיו ג'יבלי ו-Tezuka Productions , תוך התמקדות במנגות, אנימציה וגימור.

## מטות
לחברה מטות ברחבי העולם, בערים לוס אנג'לס שבארצות הברית, טוקיו שביפן, וצ'ינגדאו בסין.

בנוסף לאולפן הראשי בסיאול, חברת DR Movie מחזיקה אולפן הפקה נוסף אשר שוכן בעיר פוסאן ומכונה Busan DR.

## הפקות

## קישורים חיצוניים
* 

## ביאורים

## הערות שוליים

קטגוריה:אולפני הנפשה
קטגוריה:חברות דרום קוריאניות
קטגוריה:חברות אנימה
החיים הם קברט

**החיים הם קברט** הוא מחזמר להיטים מקורי של התיאטרון הקאמרי שעלה לרגל חגיגות 75 שנה לתיאטרון.

במחזמר מככב איציק כהן ולצידו דנה פרידר/רונה-לי שמעון, גל פופולר, רויטל זלצמן/שני שאולי עופרי ביטרמן, נוי הלפרין, ירדן ניקפהמה ועוד.

## תקציר העלילה
**אלברט** (איציק כהן), לבוש בפיג'מה, יושב על ספה בדירת אמו המנוחה. תוך שבירת הקיר הרביעי, אלברט משתף את הצופים בסיפורים מילדותו, כבן של שחקנית שבעברה שיחקה בכל מחזות הזמר הגדולים, רגעים אותם הוא משחזר עם אוסף התקליטים ומכשיר הגרמופון שלו.

## רשימת המחזות על פי סדר הופעתם

## ראו גם
* ברנשים וחלומות

## קישורים חיצוניים
*  (אתר התיאטרון הקאמרי)
* 
קטגוריה:מחזות זמר להיטים
קטגוריה:מחזות זמר ישראליים
קטגוריה:מחזות זמר מ-2020
1964 באסטרונאוטיקה

בערך זה מצוינים אירועים בולטים שהתרחשו במהלך שנת 1964 ונוגעים לתחום האסטרונאוטיקה.

## אירועים בולטים
[שמאל|ממוזער|200px|לראשונה לחלל נשלח צוות בחללית [ווסחוד 1]]
במהלך השנה בוצעו 100 שיגורים. 64 מהם על ידי ארצות הברית.
* 12 באוקטובר – טיסה ווסחוד 1 לראשונה לחלל שוגר צוות
* 15 בדצמבר – שיגור חללית איטלקית על ידי משגר שנבנה על ידי ארצות הברית

## [[טיסה תת-מסלולית]]
במהלך השנה בוצעו מספר טיסות במסלול זה:
*מאות שיגורים בוצעו על ידי ארצות הברית
* מאות שיגורים בוצעו על ידי ברית המועצות
* 54 שיגורים בוצעו על ידי צרפת
* 25 שיגורים בוצעו על ידי הממלכה המאוחדת
* 11 שיגורים בוצעו על ידי יפן
* 19 שיגורים בוצעו על ידי קנדה
*2 שיגורים בוצעו על ידי סין
* שיגור בודד בוצע על ידי אוסטרליה

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי השמיים

## סיכומים שנתיים
### לפי מדינה

### לפי אתר שיגור

### לפי מסלול

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
מיכאילו מודריק

**מיכאילו פטרוביץ' מודריק** (באוקראינית: **Михайло Петрович Мудрик**; נולד ב-5 בינואר 2001 בקרסנוהרד שבאוקראינה) הוא כדורגלן אוקראיני המשחק בעמדת קשר הכנף בקבוצת צ'לסי מהפרמייר ליג ובנבחרת אוקראינה.

## קריירת מועדונים
מודריק גדל במחלקות הנוער של מטאליסט חרקוב, דניפרו דניפרופטרובסק ושחטאר דונצק.

ב-1 במרץ 2019 הושאל למשך חצי עונה משחטאר דונצק לארסנל קייב מליגת העל האוקראינית. ב-3 במרץ ערך את הופעת הבכורה שלו במועדון, בניצחון 0–1 על אולימפיק דונצק במסגרת המחזור ה-20 בליגה לעונת . בסך הכל ערך עשר הופעות ליגה במהלך תקופת ההשאלה שלו במועדון.

ב-12 ביולי 2020 ערך את הופעת הבכורה שלו בשחטאר דונצק, בניצחון 2–4 על דסנה צ'רניהיב במסגרת ליגת העל האוקראינית לעונת .

ב-6 באוגוסט 2020 הושאל למשך עונה אחת לדסנה צ'רניהיב מליגת העל האוקראינית. ב-22 באוגוסט ערך את הופעת הבכורה שלו במועדון, בניצחון 1–3 על זוריה לוהנסק במסגרת המחזור הראשון בליגה לעונת . הוא ערך עשר הופעות ליגה במדי המועדון במהלך תקופת ההשאלה, וב-8 בינואר 2021 חזר לשחטאר דונצק. סך הכול כבש כבש תשעה שערי ליגה במדי הקבוצה.

### צ'לסי
ב-15 בינואר 2023 חתם בצ'לסי לשבע וחצי שנים בתמורה לכ-100 מיליון אירו. הוא ערך את הופעת הבכורה שלו ב-21 בינואר, בתיקו 0-0 מול ליברפול. ב-2 באוקטובר 2023 כבש את שער הבכורה שלו בקבוצה בניצחון 0–2 על פולהאם.

ב-17 בדצמבר 2024 פורסם כי מודריק נמצא חיובי חומר האסור מלדוניום בבדיקת סמים שנערכה במהלך חודש אוקטובר באותה השנה. הבדיקה העלתה חשש להפרת תקנות הסמים, וההליך המשמעתי בעניינו עדיין בעיצומו. מודריק עצמו הביע הפתעה מהתוצאה והצהיר כי מעולם לא השתמש בחומרים אסורים ביודעין, והוא משתף פעולה עם הקבוצה והגורמים הרלוונטיים כדי לברר את נסיבות המקרה.

נכון להיום, לא פורסמה החלטה סופית בנוגע לעונש שיוטל עליו, ולכן מועד חזרתו למגרשים אינו ידוע. בהתאם לתקנות הספורט הבינלאומיות, עונשים על שימוש בחומרים אסורים עשויים לנוע בין הרחקה זמנית להרחקה של עד ארבע שנים, תלוי בנסיבות ובממצאי החקירה ותיתכן גם חזרה מוקדמת במקרים מסוימים, בדומה לפרשת פול פוגבה.

עד לקבלת החלטה רשמית, מודריק מושעה מפעילות ספורטיבית, וצפוי להיעדר ממשחקי צ'לסי ונבחרת אוקראינה בתקופה הקרובה.

ב-18 ביוני 2025 הוגש כתב אישום נגד מודריק שבו מפרטת התביעה את העבירה ודורשת מבית הדין לעבירות ספורט השעייה כבדה ל-4 שנים.

ב-20 בספטמבר 2025 דווח כי מודריק צפוי להכריז על פרישה מעולם הכדורגל. בנוסף, פורסם כי עתיד לעבור לעולם האתלטיקה ולנסות לייצג את נבחרת אוקראינה האולימפית באולימפיאדת לוס אנג'לס (2028) כספרינטר.

## קריירה בינלאומית
ב-1 ביוני 2022 ערך מודריק את הופעת הבכורה שלו בנבחרת אוקראינה, בניצחון 1–3 על נבחרת סקוטלנד במסגרת מוקדמות מונדיאל 2022. את שער הבכורה שלו כבש ב-17 באוקטובר 2023 בניצחון 1–3 על נבחרת מלטה.

נכלל בסגל נבחרת אוקראינה לטורניר יורו 2024.

## תארים
;שחטאר דונצק
הסופר קאפ האוקראיני (1): 2021/2022
* אליפות אוקראינה (2): 2019/2020, 2021/2022

**צ'לסי**
* קונפרס ליג: 2024/2025

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני ארסנל קייב
קטגוריה:כדורגלני דסנה צ'רניהיב
קטגוריה:כדורגלני צ'לסי
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:ספורטאים זרים באנגליה
קטגוריה:אוקראינים שנולדו ב-2001
פפירוס ישמעאל

**פפירוס ישמעאל** הוא פפירוס עברי בן ארבע שורות מקוטעות מתקופת בית ראשון שהתגלה בבית פרטי במונטנה אשר בארצות הברית. הפפירוס נפתח במילים: "לישמעאל תשל[ח]...".

## היסטוריה
תצלום הפפירוס נחקר על ידי הפלאוגרפית, ד"ר עדה ירדני, בשנת 2018 בסמוך לפטירתה. לאחר פטירתה הועבר התצלום לידיו של שמואל אחיטוב. בעקבות חקירה מודיעינית של יחידת מניעת השוד של רשות העתיקות, התגלה כי הפפירוס המקורי נמכר על ידי אוצר מוזיאון רוקפלר בשעתו, יוסף סע'אד ועל ידי חליל איסכנדר קנדו, סוחר עתיקות פלסטיני מבית לחם, שהיה מעורב בעסקאות רבות הקשורות במגילות מדבר יהודה. הפפירוס נרכש בידי אזרחית אמריקאית ב-1965 והוא נשמר בזכוכית בארון ביתה בארצות הברית. עם פטירתה ירש בנה את הפפירוס. לאחר מאמץ מודיעיני הגיעו פקחי רשות העתיקות אל הבן היורש. הבן הוטס לישראל לביקור בהיכל הספר ושם הוצגה בפניו יכולת השימור הגבוהה של מומחי המוזיאון לממצאים עתיקים. בעקבות הביקור הוא הסכים להעביר את הממצא לידי ישראל. הפפירוס שוכן עתה במוזיאון ישראל.

הכתב שבו נכתב הפפירוס תוארך למאות השביעית או השישית לפני הספירה, עת רווחה ידיעת הכתיבה והקריאה בממלכת יהודה. הערכת רשות העתיקות היא שהפפירוס נמצא בחפירות השוד שערך קנדו במערות במדבר יהודה.

הפפירוס פורסם לידיעת הציבור הרחב ב־7 בספטמבר 2022 ונחשף ב"כנס מדבר יהודה" שארגנה רשות העתיקות במוזיאון ארצות המקרא ירושלים ב-15 בספטמבר 2022.

## קישורים חיצוניים

* 
* 

## ראו גם

* רשימת כתובות כנעניות וארמיות

ישמעאל
קטגוריה:מוזיאון ישראל: ארכאולוגיה
קטגוריה:כתובות בעברית עתיקה
אבנים (סרט)

**אבנים** הוא סרט קולנוע, קופרודוקציה ישראלית-צרפתית משנת 2004 בבימויו של רפאל נג'ארי, עם אסי לוי, אורי גבריאל ודני שטג בתפקידים הראשיים.

התסריט נכתב על ידי רפאל נג'ארי וזה סרטו הראשון בעברית. במרכז העלילה אישה שאינה מרוצה מחיי משפחתה ומעבודתה ומחליטה להסיר אבן מליבה ולהתחיל חיים חדשים לאחר שחברתה הטובה נהרגה מאבן שהושלכה עליה ועל קברה הונחו אבנים בהלווייה - מכאן שם הסרט.

הסרט שודר בערוץ הטלוויזיה הצרפתי TV5 והוא עוסק בסיפורה של בחורה ישראלית צעירה אשר פיגוע חבלני משבש את שיגרת חייה. הסרט זכה בפרס הסרט הטוב ביותר בפסטיבל הקולנוע והטלוויזיה Tout Ecran בז'נבה, ובציון לשבח בפסטיבל הקולנוע הים תיכוני במונפלייה, בפסטיבל סביליה לקולנוע אירופי ובפסטיבל טוקיו פילמס 2004. .אסי לוי הייתה מועמדת לפרס השחקנית הטובה ביותר של האקדמיה האירופית לקולנוע, על תפקידה בסרט.
## תקציר העלילה
מיכל שמי (אסי לוי) היא אישה כבת 35, נשואה לשמואל (דני שטג) ואם לילד קטן, נתי (מתנאל זיו). היא עובדת כרואת חשבון במשרד לראיית חשבון של אביה, מאיר אהרון (אורי גבריאל).

שמואל הוא בעל משרד לתיווך ונמצא רוב הזמן בעבודה, דבר שפוגע בזוגיות שלהם. מיכל מוצאת מאהב בשם יוני (גרא סנדלר) ומנהלת למעשה חיים כפולים. היא מצוברחת כל הזמן ומעשנת בשרשרת. היא מאחרת תמיד להוציא את נתי מהגן והגננת נחמה (פלורנס בלוך) מבחינה במצוקתה ורוצה לעזור לה אך מיכל לא נפתחת לפניה.

מאיר שייך לקהילה של יהודים תימנים דתיים שמקיימים בשכונה בית כנסת וישיבה קטנה שבראשה עומד הרב עוזרי (גבי עמרני). לשכונה מגיעים הרב גבאי (שאול מזרחי) ועוזרו גבריאל (אלי אלטוניו). גבאי רוצה להגדיל את קהילת המאמינים ולבנות בית כנסת וישיבה גדולים. בעזרת מאיר הוא מקים עמותה שמדווחת על מספר גדול של תלמידים פיקטיביים. מאיר משתף אתו פעולה על מנת שהמקום יהיה על שם אשתו המנוחה. מיכל מתנגדת לזה בתוקף ובעיקר היא מתעבת את גבאי שמעיר לה כל פעם שאינה מכסה את ראשה.

בפעם אחת כשהיא ממהרת לפגישת אהבים עם יוני בכיכר אתרים מתברר לה שהיה שם פיגוע טרור וישנם נפגעים. היא ממהרת לאיכילוב והרופאה (סנדרה שונוולד) מגלה לה כי יוני נהרג. זה מדכא יותר את מיכל ולאחר טקס חנוכת בית הישיבה החדש היא ממהרת הביתה, מסירה את הבגדים הצנועים, לובשת חולצה ומכנסי ג'ינס ומשוטטת בחוף תל אביב עד למחרת בבוקר.

כשהיא חוזרת בבוקר ורוצה לישון, מחכים לה בעלה ואביה, מטיחים בה דברים קשים ושמואל אף סוטר לה. היא נוטלת את נתי ונוסעת לביתה של נחמה, מודיעה לה שעזבה את הבית ונחמה משכנת אותם בדירתה.

מיכל מחליטה כעת לפנות לעורך הדין גור (יצחק חזקיה) והוא מדריך אותה איך להגיש תביעה נגד העמותה. גבאי נעצר וחוקרים פושטים על המשרד של מאיר. בחורי הישיבה ובראשם גבריאל מתחילים להציק לה. הם מגיעים גם לגן הילדים וכשנחמה יוצאת לקראתם הם זורקים לעברה אבן שפוגעת בראשה והיא נהרגת.

מיכל משתתפת בהלוויה ופוגשת שם את אביה מאיר. כולם מניחים אבנים על הקבר הטרי של נחמה.

## צוות השחקנים

## קישורים חיצוניים

*קדימון לאבנים, באתר יוטיוב
*

קטגוריה:סרטי 2004
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2004